VASKAP Nou ook op etv – Pieter Cloete
Home/Afrikaanse flieks en Teater/VASKAP Nou ook op etv
VASKAP Nou ook op etv
Ons hier by VASKAP en ASTV het baie groot nuus vir die hele hengelbedryf en vir alle henglaars in Suid-Afrika. Soos baie van julle weet, is VASKAP 'n hengelprogram wat op ASTV uitsaai.
ASTV (Afrikaanse Satelliettelevisie) is die amptelike Afrikaanse TV-kanaal wat op die Openview HD dekodeerder beskikbaar is. Openview HD word besit deur etv. Etv het 'n baie groot en belangrike besluit geneem en so het die eerste Afrikaanse program op etv , Musiek Musiek, die lig gesien.
Die beste en grootste nuus vir ons hengelaars ooit is – VASKAP gaan eersdaags op etv uitsaai!
Vroeg in Februarie, elke Sondag om 11h00 sal VASKAP op etv uitsaai vir almal om te sien.
Of jy nou 'n Openview HD, StarSat, DSTV-dekodeerder of net 'n draadhanger op jou dak het, jy sal VASKAP kan kyk!
VASKAP gaan in die tradisionele manier, soos die afgelope paar jaar, voortgaan en hengelprogramme regoor die land verfilm. Dit gaan natuurlik vir ons 'n
groot aanpassing wees, omdat ons basies
weer van voor af gaan begin met al ons tegnieke, knope, stroppe en aanbiedinge.
VASKAP is 'n TV-program wat bietjie anders as ander hengelprogramme. Ons wys hoe, wat, waar en wanneer ons die visse vang en ons leer ons kykers om dit reg te doen. Ons maak dit maklik en ons wys julle alles!
Hou asb die media dop.
Veral VASKAP TV PROGRAM se Facebook blad vir nuus en die amptelike uitsaaidatum. Vertel almal wat hengel en moenie ons eerste program misloop nie!
Let wel: Die uitsending op ASTV bly steeds dieselfde. Die premiere progam sal dalk verskuif na 'n ander dag, maar VASKAP is een van die dae op etv en ASTV te sien! (Dieselfde program sal dus op etv en ASTV weekliks gewys word).